अबको कांग्रेसको राजनीतिक मुद्दा भनेको नेपाली राष्ट्रियता हो । यो अति नै कमजोर अवस्थामा पुगेको छ । त्यसलाई कसरी बलियो बनाउने भन्ने मुद्दा हुन सक्छ । दोस्रो भनेको संघीयता कार्यान्वयन पनि हो । संघीयतालाई सफल बनाउनेतिर कांग्रेस लाग्नुपर्छ । किनकि, संघीयता असफल हुनु भनेको संविधान नै असफल हुनु हो । त्यसपछि सोचेभन्दा अराजक स्थिति आउँछ । हाम्रो सार्वभौमिकतामाथि आँच पुर्‍याउने प्रयास पनि भइरहेकै छ । त्यसलाई जोगाउन पनि कांग्रेसले नेतृत्व गर्नुपर्छ ।
